Kaun Grandės viršūnė
Kaun Grandės viršūnė (port. Pico Cão Grande 'didžiojo šuns viršūnė') – pailgas, kūgiškas ugnikalninio kamščio tipo kalnas, stūksantis San Tomė ir Prinsipėje, San Tomės salos pietuose. Viršūnė iškilusi apie 370 m virš aplinkinio paviršiaus, arba 663 m virš jūros lygio. Tai 37-as pagal aukštį San Tomės salos kalnas. Šis kalnas patenka į Obo gamtos parko teritoriją.